અમરેલીના કોંગ્રેસના જ નેતાએ નેતા વિપક્ષ અને કોંગ્રેસના ધારાસભ્યોનો વિરોધ કરતા ધરણા કર્યા હોય તેવા દ્રશ્યો પ્રથમ વખત જોવા મળ્યા હતા. દીપક માલાણીએ સાવરકુંડલા એપીએમસી ભાજપને સોંપી દેવાના કારસો રચાયો હોવાના સણસણતા આક્ષેપો કરતા સૌરાષ્ટ્ર કોંગ્રેસમાં આંતરિક જૂથબંધી ચરમસીમાએ પહોંચી હોવાનું જણાય છે. ગત વિધાનસભા ચૂંટણીમાં સૌરાષ્ટ્રની મોટાભાગની બેઠકો પર કોંગ્રેસે પંજાની પકડ મજબૂત બનાવી હતી જો કે હવે આંતરિક બળવાને લીધે પંજાની પકડ ઢીલી પડી રહી હોવાનું ચર્ચાઈ રહ્યું છે.